CELEX: 52011XG0615(02)
Language: lv
Date: 2011-06-15
Title: Padomes secinājumi par kultūras ieguldījumu stratēģijas “Eiropa 2020” īstenošanā

15.6.2011   
            
            
               LV
            
            
               Eiropas Savienības Oficiālais Vēstnesis
            
            
               C 175/1
            
         Padomes secinājumi par kultūras ieguldījumu stratēģijas “Eiropa 2020” īstenošanā
   2011/C 175/01
   EIROPAS SAVIENĪBAS PADOME,
   ŅEMOT VĒRĀ:
   
               —
            
            
               nodarbinātības un gudras, ilgtspējīgas un iekļaujošas izaugsmes stratēģijas “Eiropa 2020” pieņemšanu Eiropadomes 2010. gada 17. jūnija sanāksmē (1),
            
         
               —
            
            
               šo secinājumu pielikumā minētos politikas dokumentus;
            
         ATGĀDINOT PAR:
   
               —
            
            
               Padomes Ieteikumu (2010. gada 13. jūlijs) par vispārējām pamatnostādnēm dalībvalstu un Savienības ekonomikas politikai (2), kura 4. pamatnostādnē ir uzsvērts kultūras un radošo industriju (KRI) lielais ekonomiskais potenciāls un nozīme inovācijas veicināšanā,
            
         
               —
            
            
               Padomes secinājumiem par stratēģijas “Eiropa 2020” pamatiniciatīvu “Eiropas digitalizācijas programma” un “Novatorisma savienība” [“Inovācijas savienība”] apvienošanu (3), kuros ir izcelts tiešsaistē pieejamā kultūras un radošā satura svarīgums un ir uzsvērts, ka ir “jāpastiprina Eiropas kultūras mantojuma pārvēršana ciparu formātā un izplatīšana, tostarp digitālas bibliotēkas projektā Europeana”,
            
         
               —
            
            
               Padomes secinājumiem par stratēģijas “Eiropa 2020” pamatiniciatīvu “Inovācijas savienība – strauji mainīgajā pasaulē ar inovāciju paātrināt Eiropas pārveidi” (4), kuros ir atzīts, ka kultūras un radošās jomas ir svarīgs tehnoloģiskās un ar tehnoloģijām nesaistītas inovācijas avots un ka šis potenciāls ir pilnībā jāatraisa,
            
         
               —
            
            
               Komisijas dienestu darba dokumentu “Ar Zaļo grāmatu “Kultūras un radošo industriju potenciāla īstenošana” sāktās apspriešanas analīze” (5), kurā ir uzsvērts, ka lielākais vairākums respondentu aicina stratēģijas “Eiropa 2020” un tās pamatiniciatīvu īstenošanā svarīgu vietu piešķirt kultūras un radošajām industrijām;
            
         ATZINĪGI VĒRTĒJOT:
   
               —
            
            
               integrētās pamatnostādnes stratēģijas “Eiropa 2020” un tās pamatiniciatīvu īstenošanai;
            
         TĀ KĀ:
   
               —
            
            
               kultūra var sniegt būtisku un daudzdimensionālu ieguldījumu pasākumos, kas ierosināti stratēģijas “Eiropa 2020” integrētajās pamatnostādnēs un pamatiniciatīvās, kuru mērķis ir Eiropas Savienībā izveidot gudru, ilgtspējīgu un iekļaujošu ekonomiku,
            
         
               —
            
            
               lai sniegtu šo ieguldījumu, Padomes kultūras darba plānā 2011.–2014. gadam (6) ir noteiktas sešas prioritāras jomas pastiprinātai sadarbībai,
            
         
               —
            
            
               lai varētu izmantot šo ieguldījumu, neatliekama un svarīga ir sadarbība starp visām attiecīgajām nozarēm un mērķtiecīga pieeja visos politikas līmeņos,
            
         
               —
            
            
               ir svarīgi, lai stratēģijas “Eiropa 2020” pārvaldības struktūras varētu ņemt vērā kultūras un radošo jomu ieguldījumu;
            
         UZSVEROT:
   1.   Kultūras ieguldījumu gudrā izaugsmē
   
   Kultūras un radošās industrijas ir nozīmīgs nodarbinātības iespēju avots. Pēdējos desmit gados vispārējais nodarbinātības līmenis kultūras un radošajās industrijās (KRI) salīdzinājumā ar nodarbinātības izaugsmi ES ekonomikā kopumā ir palielinājies trīs reizes (7). Tās ir arī jaunrades un ar tehnoloģijām nesaistītas inovācijas dzinulis visā ekonomikā, radot kvalitatīvus un konkurētspējīgus pakalpojumus un preces. Visbeidzot, izmantojot attiecīgas saiknes ar izglītību, kultūra var sniegt efektīvu ieguldījumu prasmīga un piemēroties spējīga darbaspēka apmācībā, tādā veidā uzlabojot ekonomikas rādītājus.
   2.   Kultūras ieguldījumu ilgtspējīgā izaugsmē
   
   Kultūra var sekmēt ilgtspējīgu izaugsmi, veicinot vidi saudzējošāku pārvietošanos un izmantojot mūsdienīgas un ilgtspējīgas tehnoloģijas, tostarp digitalizāciju, kas nodrošina kultūras satura pieejamību tiešsaistē. Māksliniekiem un kultūras nozarei kopumā var būt būtiska nozīme, mainot cilvēku attieksmi pret vidi.
   3.   Kultūras ieguldījumu iekļaujošā izaugsmē
   
   Kultūra var sniegt ieguldījumu iekļaujošā izaugsmē, veicinot starpkultūru dialogu un pilnīgu cieņu pret kultūru daudzveidību. Kultūras pasākumi un programmas var stiprināt sociālo kohēziju un kopienu attīstību, kā arī dod iespēju katram cilvēkam vai kopienai pilnvērtīgi iesaistīties sociālajā, kultūras un ekonomiskajā dzīvē;
   AICINA DALĪBVALSTIS:
   
               —
            
            
               kultūras daudzpusējo būtību ņemt vērā, formulējot atbilstošās politikas un nacionālās reformu programmas attiecībā uz stratēģijas “Eiropa 2020” mērķu panākšanu, un dalīties labā praksē attiecībā uz rīkiem un metodēm, kā izvērtēt kultūras devumu šo mērķu sasniegšanā,
            
         
               —
            
            
               stiprināt sinerģiju un veicināt izglītības, kultūras, pētniecības iestāžu un uzņēmējdarbības nozares partnerības valsts, reģionālā un vietējā līmenī, īpašu uzmanību pievēršot talantu attīstībai, kā arī prasmēm un zināšanām, kas vajadzīgas radošai darbībai,
            
         
               —
            
            
               izmantot ES finanšu instrumentus, it īpaši struktūrfondus, lai apliecinātu atbalstu kultūras un kultūras radošo industriju potenciālam kā reģionu un pilsētu attīstības dzinulim un, ja iespējams, tos iekļautu pārdomātās specializācijas stratēģijās (8),
            
         
               —
            
            
               ar mērķi veicināt ilgtspējīgu attīstību mudināt izmantot ilgtspējīgas un videi draudzīgas tehnoloģijas kultūras preču un pakalpojumu ražošanā un izplatīšanā un atbalstīt māksliniekus un kultūras nozari, palielinot informētību par ilgtspējīgas attīstības jautājumiem ar inter alia neformālo un ikdienējo izglītību,
            
         
               —
            
            
               izpētīt materiālā un nemateriālā kultūras mantojuma nozīmi kopienu attīstībā un aktīva pilsoniskuma veicināšanā, kā arī to ņemt vērā, izstrādājot attiecīgas vietējas un reģionālas attīstības stratēģijas,
            
         
               —
            
            
               reaģēt uz specializētu iestāžu un speciālistu, kas veic efektīvu sabiedrisko un kultūras darbu, mācību vajadzībām un spēju veidošanas prioritātēm,
            
         
               —
            
            
               ņemt vērā spēju veidošanas vajadzības publiskās kultūras organizācijās, lai tās varētu sniegt piemērotus pakalpojumus, īpašu uzmanību pievēršot to veiktajam sabiedriskajam un kultūras darbam;
            
         AICINA KOMISIJU:
   
               —
            
            
               neskarot gaidāmās sarunas par jauno daudzgadu finanšu shēmu, apsvērt, kā savos priekšlikumos attiecībā uz turpmāko ES politiku un finanšu instrumentiem varētu pilnībā ņemt vērā kultūras ieguldījumu stratēģijas “Eiropa 2020” mērķos,
            
         
               —
            
            
               turpināt sadarbību starp visiem atbilstīgajiem Komisijas dienestiem, lai uzsvērtu kultūras nozīmi stratēģijas “Eiropa 2020” īstenošanā un lai nodrošinātu, ka tā tiek ņemta vērā attiecīgajās politikas jomās, pamatnostādnēs un pārvaldības pasākumos;
            
         AICINA DALĪBVALSTIS UN KOMISIJU SASKAŅĀ AR TO ATTIECĪGAJĀM PILNVARĀM:
   
               —
            
            
               izvērst statistikas sistēmu, kas ir izveidota kultūras jomā ar ESSnet starpniecību un kuras mērķis ir sagatavot uzticamu, salīdzināmu un aktuālu informāciju par kultūras sociālo un ekonomisko ietekmi, kā arī strādāt ar nākotnes prioritātēm, balstoties uz ESSnet kultūras jomā sniegtajiem ieteikumiem,
            
         
               —
            
            
               savu rīcību balstīt uz rezultātiem, kas izklāstīti iepriekšminētajā Komisijas dienestu darba dokumentā, un izmantot iespēju, ko sniedz Eiropas radošo industriju alianse, lai stiprinātu kultūras un radošās industrijas, jo īpaši MVU un mikrouzņēmumus, un izpētītu jaunus veidus, kā vēl vairāk palielināt viņu pašu inovācijas spējas, kā arī viņu spējas pastiprināt inovāciju citās nozarēs,
            
         
               —
            
            
               veicināt kultūras mantojuma un mūsdienu kultūras satura digitalizāciju un piekļuvi tam, tostarp audiovizuāliem darbiem, it īpaši ar Europeana, tādā veidā arī veicinot un saglabājot kultūras daudzveidību un daudzvalodību, pilnībā ievērojot autortiesības un blakustiesības,
            
         
               —
            
            
               veicināt ilgtspējīgu kultūras tūrismu kā dzinuli kohēzijai un ekonomikas attīstībai,
            
         
               —
            
            
               izpētīt, kā mūžizglītībā veicināt stiprus kultūras elementus ar mērķi palīdzēt attīstīt pamatprasmes (9), lai sniegtu ieguldījumu šīs nozares politikas veidošanā.
            
         
      (1)  Dok. EUCO 13/1/10 REV 1.
   
      (2)  OV L 191, 23.7.2010., 28. lpp.
   
      (3)  Dok. 16834/10.
   
      (4)  Dok. 17165/10.
   
      (5)  Dok. 8224/11 – SEC(2011) 399, galīgā redakcija.
   
      (6)  OV C 325, 2.12.2010., 1. lpp.
   
      (7)  Eiropas konkurētspējas ziņojums par 2010. gadu, SEC(2010) 1276, galīgā redakcija.
   
      (8)  Komisijas 2010. gada 6. oktobra paziņojums “Reģionālās politikas ieguldījums stratēģijā “Eiropa 2020” paredzētajā gudrā izaugsmē” – COM(2010) 553, galīgā redakcija.
   
      (9)  Eiropas Parlamenta un Padomes ieteikums (2006. gada 18. decembris) par pamatprasmēm mūžizglītībā (OV L 394, 30.12.2006., 10. lpp.).
   
      PIELIKUMS
      Pieņemot šos secinājumus, Padome īpaši atgādina par šādiem dokumentiem:
      
                  —
               
               
                  Padomes Rezolūcija (2007. gada 16. novembris) par Eiropas kultūras plānu (1),
               
            
                  —
               
               
                  Pārdomu grupas (Comité des Sages) ziņojums “Jaunā Renesanse” (2),
               
            
                  —
               
               
                  Padomes secinājumi (2009. gada 12. maijs) par kultūru kā jaunrades un inovāciju katalizatoru (3),
               
            
                  —
               
               
                  Padomes secinājumi (2009. gada 27. novembris) par atbalstu jaunrades paaudzei – attīstot bērnu un jauniešu jaunrades un novatorisma spējas, dodot iespējas izpausties kultūrā un padarot kultūru pieejamāku (4),
               
            
                  —
               
               
                  Padomes secinājumi (2010. gada 10. maijs) par kultūras ieguldījumu vietējā un reģionālajā attīstībā (5),
               
            
                  —
               
               
                  Padomes secinājumi (2010. gada 18. novembris) par kultūras nozīmi cīņā pret nabadzību un sociālo atstumtību (6),
               
            
                  —
               
               
                  Prezidentvalsts secinājumi kultūras ministru neoficiālās sanāksmes noslēgumā (Barselonā 2010. gada 31. martā) (7),
               
            
                  —
               
               
                  Prezidentvalsts deklarācija kultūras ministru neoficiālajā sanāksmē (Briselē 2010. gada 7. oktobrī) (8),
               
            
                  —
               
               
                  Prezidentvalsts deklarācija par kultūru atbildīgo ministru neoficiālajā sanāksmē (Gedellē (Gödöllő), Ungārijā, 2011. gada 28. martā).
               
            
         (1)  OV C 287, 29.11.2007., 1. lpp.
      
         (2)  http://ec.europa.eu/information_society/activities/digital_libraries/doc/reflection_group/final-report-cdS3.pdf un pielikumi http://ec.europa.eu/information_society/activities/digital_libraries/index_en.htm
      
         (3)  Dok. 8175/1/09 REV 1.
      
         (4)  OV C 301, 11.12.2009., 9. lpp.
      
         (5)  OV C 135, 26.5.2010., 15. lpp.
      
         (6)  OV C 324, 1.12.2010., 16. lpp.
      
         (7)  http://www.eu2010.es/export/sites/presidencia/comun/descargas/Ministerios/en_conclusiones_rim_cultura.pdf
      
         (8)  http://www.culture.be/fileadmin/sites/culture/upload/culture_super_editor/culture_editor/documents/Relations_IntNat/7_octobre_2010_Reunion_informelle_des_Ministres_de_la_Culture_Declaration_de_la_Presidence_EN_final_2_.pdf